Molėtų rajono

Joniškio mokykla - daugiafunkcis centras

**VEIKLOS PLANAS**

2019-2020 m.

Joniškis

 PATVIRTINTA

 Joniškio mokyklos-daugiafunkcio centro

 direktoriaus 2019 m. rugsėjo mėn. 02 d.

 įsakymu Nr. V-123

Molėtų rajono Joniškio mokykla – daugiafunkcis centras (toliau-MDC) yra biudžetinė švietimo paslaugas teikianti įstaiga.

Pagrindinės MDC funkcijos:

1. Įgyvendinti valstybinę švietimo politiką, Lietuvos Respublikos įstatymus, Švietimo ir mokslo ministro įsakymus, rajono savivaldybės administracijos švietimo skyriaus vykdomą politiką.

2. Teikti mokiniams ir jų tėvams informaciją apie švietimo programas, mokymosi formas.

3. Teikti informacinę, logopedinę, psichologinę, socialinę pedagoginę pagalbą visiems mokiniams ir specialiąją pedagoginę pagalbą specialiųjų ugdymosi poreikių mokiniams.

4. Vertinti mokyklos mokinių mokymosi pasiekimus, prižiūrėti mokyklos-DC veiklą pagal švietimo ir mokslo ministro nustatytą tvarką.

5. Organizuoti Joniškio seniūnijos teritorijoje gyvenančių vaikų apskaitą.

6. Tvarkyti MDC moksleivių duomenų bazę.

MDC savo darbe vadovaujasi demokratiškumo, sąžiningumo, humaniškumo principais.

**I. BENDROSIOS NUOSTATOS**

 1. Planas parengtas atsižvelgus į MDC strateginio plano 2019 - 2021 metams nuostatas, rajono ir vietovės švietimo būklę, mokyklos bendruomenės poreikius. Planas nustato metinius mokyklos tikslus bei uždavinius, apibrėžia prioritetus ir priemones uždaviniams įgyvendinti.

 2. Planas parengta atsižvelgus į Molėtų rajono savivaldybės strateginį plėtros planą 2018- 2024 m. patvirtintą Molėtų rajono savivaldybės tarybos 2018 m. sausio 25 d. Nr. B1-3, Molėtų rajono Joniškio mokyklos – daugiafunkcio centro 2019-2020 mokslo metų ugdymo planą, vidaus įsivertinimo ir išorės vertinimo išvadas.

 3. Įgyvendinant valstybinę švietimo politiką, siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti vietovės įvairių interesų ir amžiaus grupių socialinius, edukacinius, kultūrinius, laisvalaikio bei kitus poreikius, užtikrinant šiuos poreikius atitinkančių paslaugų organizavimą arti namų, laiduoti pagrindinio išsilavinimo įgijimą, per neformaliojo ugdymo programas vykdyti neformalųjį švietimą, racionaliai, taupiai ir tikslingai naudoti švietimui skirtus išteklius.

 4. MDC metinis veiklos planas 2019-2020 m. m. (toliau – mokyklos metinis planas) – dokumentas, numatantis mokyklos bendruomenės veiklą 2019-2020 m. m.

 5. Veiklos planą parengė darbo grupė, paskirta 2019 m. gegužės mėn. 06 d. mokyklos direktoriaus įsakymu Nr.V-51.

**II. MOKYKLOS-DC VEIKLOS 2018-2019 M. M. ANALIZĖ**

2018-2019 m.m. Joniškio MDC teikė ikimokyklinį, priešmokyklinį, bendrąjį pradinį ir pagrindinį ugdymą bei įgyvendino ugdymo procesą pagal Lietuvos bendrojo lavinimo mokyklų bendruosius ugdymo planus.

2018-2019 m. m. MDC jungtos 1/ 2, 3/4, 5/6, 7/8 klasės (iš viso 7 komplektai), mokėsi 58 mokiniai.

**Mokinių skaičiaus pokytis per paskutinius 3 metus**

|  |  |  |
| --- | --- | --- |
| Laikotarpis | Mokinių skaičius | Kaitos tendencija |
| 2016- 2017 m.m. | 63 | -20,25 |
| 2017 – 2018 m.m | 59 | -6,35 |
| 2018-2019 m.m | 58 | -1,69 |

**Mokinių pavėžėjimas 2018-2019 m.m.**:

|  |  |  |
| --- | --- | --- |
| Pavežamų mokinių skaičius | Mokykliniais autobusais | Maršrutiniais autobusais |
| Iš viso: 48 | 36 | 12 |

2018-2019 m.m. mokykloje (1-10 kl.) mokėsi 8 mokiniai (17,39 proc.), turintys specialiųjų ugdymosi poreikių.

Nemokamas maitinimas 2018-2019 m.m. buvo skirtas 27 mokiniams.

Pailgintos dienos grupė, kurią lankė 22 ikimokyklinės, priešmokyklinės grupės vaikai ir mokiniai.

**Mokymosi kiekybiniai rodikliai**

|  |  |  |  |  |  |
| --- | --- | --- | --- | --- | --- |
| Klasės  | L.gerai mokosi | Gerai mokosi | Patenkinamai mokosi | Palikta kartoti kursą | Nepažangūs /pažangumas |
| 1-4 | 1 (7,14) | 8 (57,14) | 5 (35,71) | 0 | 0 |
| 5-10 | 1 (3,13) | 9 (28,13) | 20 (62,5) | 2 (6,25) | 2 (6,25) |
| **Iš viso:** | **2 (4,35)** | **17 (36,96)** | **25 (54,35)** |  | **2 (4,35)** |

|  |
| --- |
|  **Mokslo pirmūnai** (labai gerai ir gerai) |
| Klasės | 2016-2017 m.m. | 2017-2018 m.m. | 2018-2019 m.m. |
| Mokinių skaičius | Procentai | Mokinių skaičius | Procentai | Mokinių skaičius | Procentai |
| 1-10 | 22 | 40,74 | 15 | 30,0 | 19 | 41,30 |

**Pagrindinio ugdymo pasiekimų patikrinimas**

|  |  |  |  |
| --- | --- | --- | --- |
| Dalykas | Metai | Mokinių skaičius | Įvertinimai |
| **1** | **2** | **3** | **4** | **5** | **6** | **7** | **8** | **9** | **10** |
| Lietuvių kalba | 2016/2017 | 6 |  |  |  | 2 | 1 | 1 | 2 |  |  |  |
| 2017/2018 | 4 |  |  | 1 |  | 1 | 1 | 1 |  |  |  |
| 2018/2019 | 7 |  |  |  | 2 | 1 |  | 1 |  | 2 | 1 |
| Matematika | 2016/2017 | 6 | 1 |  |  | 2 | 2 |  |  |  | 1 |  |
|  | 2017/2018 | 4 |  | 1 | 2 |  |  | 1 |  |  |  |  |
|  | 2018/2019 | 7 | 1 | 1 |  |  |  | 4 |  |  | 1 |  |

**Rajono dalykinių olimpiadų rezultatai ir užimtų prizinių vietų skaičius**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokslo metai** | 2014-2015 |  | 2015-2016 |  | 2016-2017 | 2017-2018 | 2018-2019 |
| **1 vieta** | 6 |  | 0 |  | 2 | 3 | 0 |
| **2 vieta** | 1 |  | 0 |  | 0 | 2 | 4 |
| **3 vieta** | 1 |  | 5 |  | 3 | 2 | 4 |
| **Iš viso** | **8** |  | **5** |  | **5** | **7** | **8** |

 Joniškio MDC 2019-2021 m. strateginio plano tikslai ir 2018-2019 m.m. veiklos uždaviniai buvo orientuoti ugdymo(si) proceso kokybės gerinimui bei saugios, sveikos ir estetinės ugdymosi kryptį atitinkančios aplinkos MDC kūrimui, įtraukiant bendruomenę ir socialinius partnerius.

 Pirmojo uždavinio ,,Tobulinti pamokos vadybą“ mokyklos mokytojai kartu su Vilkaviškio r. Žaliosios Vinco Žemaičio pagrindinės mokyklos mokytojais aktyviai dalyvavo 2014-2020 m ES fondų lėšų finansuojamame projekte 2017-12-11 Nr. 09.2.1-esfa-k-728-01-0094 „Virtualios ugdymo aplinkos diegimas išnaudojant 3d vaizdinių ugdymo priemonių galimybes tobulinant socialinių mokslų dalykų pasiekimų rezultatus“. Projekto metu įdiegta inovatyvi virtuali ugdymo aplinka, mokytojai tobulino su tuo susijusias kompetencijas ir konsultantų padedami sukūrė ir virtualioje ugdymo erdvėje patalpino 5 vnt. virtualių e-pamokų.

 MDC dalyvavo Ugdymo plėtotės centro projekto „Bendrojo ugdymo mokytojų bendrųjų ir dalykinių kompetencijų tobulinimas“ mini mokymų kvalifikacijos tobulinimo programoje: "Mokymosi nuostatos, būdai ir išmokimo stebėjimas", "Vertinimas ugdant", "Mokyklos įsivertinimo proceso planavimas ir organizavimas".

Mokytojaidalyvavo pedagoginių idėjų mugės „Geros mokyklos link“, vykusios 2019 m. vasario 19 d. Molėtų progimnazijoje metodinėje dienoje ,,Projektų nauda mokyklos bendruomenei“. Mokytojai dalinosi sėkminga, kokybiška, veiksminga ir rezultatyvia darbo patirtimi ir idėjomis kuriant gerą mokyklą, remiantis ,,Geros mokyklos koncepcija“. Gegužės mėn. mokykloje rajono užsienio kalbų mokytojams organizuotas apskritas stalas „Tarptautiniai projektai mokykloje. Užsienio kalbos mokytojo vaidmuo“.

 MDC organizuotas mokytojams seminaras „Ankstyvosios intervencijos modelis ir S.M.A.R.T. tėvystė“ (2019-01-10).

Dalintasi gerąja darbo patirtimi, vestos (11 proc.) atviros pamokos kolega-kolegai, 50 proc. mokytojų vedė netradicines pamokas.

Mokytojai dalyvavo kvalifikacijos tobulinimo renginiuose. Vienam mokytojui tenka apie 40 val.

 Uždavinio ,, Teikti kokybišką ir savalaikę pagalbą mokiniams“ įgyvendinimui, Metodinė taryba organizavo pasitarimus mokytojų, dėstančių toje pačioje klasėje. Buvo kalbama apie mokinių individualias savybes, gebėjimus, pasiekimus, pagalbą mokiniui. Mokytojų metodinėje taryboje vyko pasitarimai dėl bandomųjų testų, NMPP, PUPP, užsienio kalbų mokėjimo lygio testų rezultatų. Buvo išsiaiškintos kiekvieno mokinio stipriosios ir silpnosios dalyko mokėjimo sritys, tartasi kaip padėti mokiniams siekti geresnių rezultatų. 75 proc. pamokų buvo teikiamas grįžtamasis ryšys, 50 proc. mokinių moka įsivertinti veiklą ir pasiekimus pamokoje. Stiprinamas mokymosi pagalbos teikimas ne pamokų metu skiriant konsultacijas mokiniui pageidaujant, bendradarbiaujant su logopedu.

 Trečio uždavinio ,, Siekti suvokto MDC veiklos įsivertinimo“, mokyklos mokytojai dalyvavo Ugdymo plėtotės centro projekto „Bendrojo ugdymo mokytojų bendrųjų ir dalykinių kompetencijų tobulinimas“ mini mokymų kvalifikacijos tobulinimo programoje ,,Mokyklos įsivertinimo proceso planavimas ir organizavimas". Organizuojant ugdymo procesą, jį planuojant, naudojami mokinių pasiekimų tyrimų, išorės ir vidaus vertinimo rezultatų analizės duomenys. Atliekamas MDC veiklos įsivertinimas. Parengtos mokytojų ir metodinių grupių ataskaitos kasmet pristatomos metodinės tarybos posėdžiuose. Mokytojas analizuoja savo ugdomosios veiklos pokyčius per mokslo metus ir su tais pokyčiais susijusią mokinių pažangą ir pasiekimus. Sudarant ugdymo ir veiklos bei klasių auklėtojų planus, panaudojami apklausų rezultatai. Įsivertinimo rezultatai panaudojami planuojant MDC metų veiklą.

Antro tikslo įgyvendinimui iškelti uždaviniai: 1.Mokyklos edukacinių aplinkų kūrimas ir plėtojimas, 2. Bendravimo ir bendradarbiavimo su mokinių tėvais ir socialiniais partneriais plėtra.

 Uždavinio ,,Mokyklos edukacinių aplinkų kūrimas ir plėtojimas“, sukurtos ir atnaujinamos mokinių darbų parodos: paroda “ Simono Karczmaro paminklas Dieveniškėms“, Linos Nausėdienė ir Arvydo Kazlausko tapybos darbai.

Pagal galimybes stengiamės atnaujinti mokyklos edukacines aplinkas: mokinių darbeliais, mokytojų metodiniais darbais.

 Uždavinio ,, Bendravimo ir bendradarbiavimo su mokinių tėvais ir socialiniais partneriais plėtra“ įgyvendinimui priešmokyklinės grupės mokytoja vykdė programą ,,Zipio draugai“, pradinių klasių mokytojos vykdė programą „Antras žingsnis“ ir „Įveikiame kartu“, 5-10 kl. klasių vadovai - ,,Savu keliu“. Mokiniai dalyvavo projekto „Neformaliojo vaikų švietimo paslaugų plėtra“ edukacinėse programose: ,,Gamtos pėdsekystė“, ,,Įdomioji archeologija“, ,,Geležinkelių pasaulis“, ,,Juoko dirbtuvės“, ,,Interaktyvusis dizainas ir technologijos“. Inturkės „Bendrystės centre“ mokiniai kepė velykinius sausainius.

Mokinių taryba inicijavo ir organizavo: Tolerancijos dienos, „Savaitės be patyčių“, savanorystės akcijas „Darom“, ,,Padėk globojamam augintiniui“, Kaziuko mugė, rudens gėrybių paroda „Rudenėlis jau atėjo“.

Kartu su bendruomene organizuoti renginiai: ,,Sausio 13-oji“, ,,Kovo 11-oji‘.Solidarumo bėgime“ aktyvūs būna ne tik vaikai, bet ir tėvai, ir mokyklos darbuotojai.

 Su biblioteka organizuoti renginiai: Gerumo mugė, o surinktos lėšos virto kalėdiniais lauknešėliais vienišiems žmonėms. MDC svečiavosi buvęs mokinys poetas, dramaturgas, režisierius ir bardas Mindaugas Valiukas su žmona aktore Valda Bičkute. Organizuotame vakare buvo pristatyta penktoji autoriaus knyga „Mokytojas mirti“. Autorius Antanas Žilėnas pristatė savo naująją knygą „Parubežys ir parubežiniai“. Knygą autorius skyrė Lietuvos Nepriklausomybės paskelbimo šimtmečiui ir Pasienio policijos 95 metų sukakčiai paminėti. Vyko Režisierės Martinos Jablonskytės dokumentinio filmo „Lituanie, mano laisve“ pristatymas, Dalia Valeikienė mokė karpinių meno.

Organizuoti judumo ir sveikatingumo renginiai, susitikimai su Molėtų r. policijos komisariato pareigūnais. Įsteigta pailgintos dienos grupė,

 **III. SSGG ANALIZĖ**

|  |  |
| --- | --- |
| **Stiprybės:**  | **Silpnybės:** |
| 1. Kvalifikuoti, ilgametę darbo patirtį turintys pedagogai.2. Patirties sklaida.3. Kompiuterizuotos darbo vietos mokytojams ir sudarytos sąlygos IKT taikymui ugdymo procese. Įdiegtas elektroninis TAMO dienynas. 4. Ugdytinių dalyvavimas ir laimėjimai olimpiadose, konkursuose, varžybose. 5. Žalingų įpročių nusikalstamumo prevencijos programų tęstinumas: ,,Antras žingsnis“, ,,Įveikiame kartu“, ,,Savu keliu“. Pradėta įgyvendinti priešmokyklinės grupės programa ,,Zipio draugai“.6. Mokykla atvira Joniškio seniūnijos gyventojams. Mokykloje vykdomas neformalusis suaugusiųjų švietimas: anglų, rankdarbių, aerobikos, tinklinio, krepšinio užsiėmimai. 7. Pailgintos dienos grupė plėtoja vaikų socializacijos galimybes, užtikrina saugų, kryptingą vaikų ugdymą ir užimtumą po pamokų.8. Vasaros poilsio stovykloje ugdomos komunikavimo, pažinimo, socialinės ir asmeninės kompetencijos. 9. Optimaliai organizuotas mokinių pavėžėjimas.10. MDC infrastruktūra pritaikyta bendruomenės poreikiams.11. Savanorystė. | 1. Mokymo nuostatos ir būdai pamokose.2. Vertinimas kaip ugdymas.3. Mokymasis jungtinėse klasėse. 4. ¾ mokinių pasiekimai patenkinami. 5. 30 proc. mokytojų Joniškio mokykla-daugiafunkcis centras nėra pagrindinė darbo vieta. 6. Nepakankamas mokinių mokymosi motyvacijos ir mokėjimomokytis lygis.7. Specialistų trūkumas (spec. pedagogo, psichologo, socialinio darbuotojo). 8.Menkas tėvų įsitraukimas į ugdymo procesą. |
| **Galimybės:** | **Grėsmės:** |
| 1. Dalyvavimas projektuose stiprinant MDC materialinę bazę.2. Tėvų švietimo tobulinimas naudojant TAMO dienyno teikiamas galimybes.3. Mokytojų didaktinių kompetencijų stiprinimas šiuolaikiškai taikant sąveikos paradigmai būdingus metodus (problemos sprendimas poroje arba grupėje, klasėje, bendradarbiavimas, veiklų planavimas grupėje, mini diskusija, bendros veiklos organizavimas – darbų kūrimas).4. Projektinės veiklos su socialiniais partneriais plėtojimas.5. Renovuotų MDC erdvių įveiklinimas. | 1. Demografinė situacija: mažėjantis gyventojų skaičius, mažėjanti iki 16 metų gyventojų dalis.2. Klasės krepšelio metodika nepalanki mažai mokyklai funkcionuoti ir padidina ekonominę konkurenciją tarp mokyklų. 3. Nesaugumo jausmas dėl mažėjančių darbo krūvių. 4. Nepalankus ekonominis ir socialinis kontekstas.5. Ribotos galimybės dalyvauti projektuose dėl mažo mokinių skaičiaus.  |

 **MOKYKLOS-DC VIZIJA**

Mokykla - daugiafunkcis centras – brandi ir dinamiška institucija, kaimo švietimo ir kultūros centras, orientuotas į visapusio kryptingo mokinio ugdymo(si) galimybes, suaugusiųjų neformaliojo švietimo plėtrą.

**MOKYKLOS-DC MISIJA**

Suteikti galimybę įgyti pagrindinį išsilavinimą ir sudaryti sąlygas neformaliajam suaugusiųjų švietimui.

**FILOSOFIJA**

Mokykla – besiugdančiam, pagalba ir dėmesys – kiekvienam Joniškio krašto žmogui.

**VERTYBĖS**

**-** Pilietiškumas.

- Pagarba visiems ir kiekvienam.

- Mokymas ir mokymasis.

- Bendradarbiavimas.

- Atvirumas, atsakomybė ir pareigingumas.

- Asmeninės pažangos siekis.

**Prioritetai**

Ugdymas – kiekvieno pažangai.

Saugi, sėkminga ir sveika MDC bendruomenė.

**1.Tikslas. Ugdymo(si) proceso kokybės gerinimas.**

**1.1. Uždavinys.** **1. Gerinti kiekvieno mokinio individualią pažangą, stiprinant mokymosi motyvaciją.**

|  |  |  |  |
| --- | --- | --- | --- |
| **Priemonės** | **Vykdymo laikas** | **Atsakingi** | **Laukiamas rezultatas** |
| Šiuolaikinės pamokos metodų taikymas | 2019-2020 m.m. | Direktorius, MetodinėTaryba ir metodinės grupės | Pamokų, kuriose taikomi šiuolaikinė pamokos mokymo metodai (50 proc.).Pamokų, kuriose vyrauja praktinių žinių taikymas (60 proc.).Eksperimentiniams ir praktiniams įgūdžiams ugdyti skirtos gamtamokslinio ugdymo pamokos (25 proc.). |
| Mokinių pasiekimų vertinimo ir individualios pažangos (VIP) matavimo tobulinimas. | 2019-2020 m.m. | Klasių vadovai | Bent 40 proc. mokinių, padarys individualią pažangą. |
| Mokytojo veiklos planavimas jungtinėse klasėse. | 2019-2020 m.m. | Direktorius | Bent 50 proc. pamokų, mokiniai gebės savarankiškai ir su draugais (bendradarbiaujant) atlikti užduotis, sudarant galimybę planuoti ir kontroliuoti savo mokymąsi, pasirinkti mokymosi būdą, informacijos šaltinį, priemones. |
| Mokinių įtraukimas į pamokos planavimą (pamokos uždavinių išsikėlimas, kūrybinių užduočių paieška ir taikymas pamokoje, parengtų užduočių pristatymas pamokų metu) | 2019-2020 m.m. | Dalykų mokytojai | 80 proc. pamokų mokiniai įtraukiami į pamokos planavimą. |
| Skaitymo strategijų taikymas visų dalykų pamokose | 2019-2020 m.m. | Dalykų mokytojai | Bent pusė mokinių išlaikys tą patį arba pasieks aukštesnį mąstymo gebėjimų lygmenį. |
| Vertinimas kaip pažinimas ir kaip ugdymas. | 2019-2020 m.m. | Direktorius, Metodinė taryba | 95 proc. pamokų teikiamas grįžtamasis ryšys. |
| Kiekvieno mokinio ugdymas atsižvelgiant į diagnostinį vertinimą. | 2019-2020 m.m. | Dalykų mokytojai | **Visi** Nacionaliniame mokinių pasiekimų patikrinime dalyvaujantys mokiniai (išskyrus specialiųjų poreikių) pasieks bent patenkinamą pasiekimų lygį.  |
| Bendradarbiavimas su mokinių tėvais, siekiant mokinio pažangos. | 2019-2020 m.m. | VGK, klasių vadovai | Ne mažiau kaip 75proc. tėvų (globėjų/rūpintojų)dalyvauja bent viename tėvų susirinkime per mokslo metus. Visų nepažangių mokinių tėvai įtraukiami į problemos sprendimą, siekiant gerinti mokymosi rezultatus. |

**1.2. Uždavinys. Veiksmingas gabių mokinių ugdymas.**

|  |  |  |  |
| --- | --- | --- | --- |
| **Priemonės** | **Vykdymo laikas** | **Atsakingi** | **Laukiamas rezultatas** |
| Gabių mokinių ruošimas rajono konkursams, olimpiadoms. | 2019-2020 m.m. | Dalykų mokytojai | Prizinės vietos rajono olimpiadose, konkursuose. |
| Mokinių rankdarbių, piešinių ir kitų kūrybinių darbų parodų organizavimas. | 2019-2020 m.m. | Dalykų mokytojai | 3 mokinių darbų parodos per mokslo metus. |

**1.3. Uždavinys. Mokytojų bendravimo ir bendradarbiavimo kompetencijų stiprinimas, plėtojant tarpdalykinę integraciją**

|  |  |  |  |
| --- | --- | --- | --- |
| **Priemonės** | **Vykdymo laikas** | **Atsakingi** | **Laukiamas rezultatas** |
| Mokytojų profesinis tobulėjimas. | 2019-2020 m.m. | Direktorius, MetodinėTaryba ir metodinės grupės | Kiekvienas mokytojas 5 dienas per metus dalyvaus kvalifikacijos kėlimo renginiuose, bent 2 mokytojai dalinsis savo patirtimi rajono metodinėse dienose. |
| Dalykų ryšiai ir integracija. | 2019-2020 m.m. |  | 100 proc. mokytojų ugdomosios veiklos organizuotos išorinėse edukacinėse aplinkose (bent po 1), 2 integruotos pamokos ir 2 integruotos dienos per mokslo metus.  |
|  Atviros pamokos kolegoms. | 2019-2020 m.m. | Metodinės tarybos pirmininkas | Aptarę pamokos kokybės sritis ir požymius, mokytojai taikys apibendrintą patirtį savo pamokose. |
| Aplinkų bendrakūra. | 2019-2020 m.m. | Dalykų mokytojai | Mokinių darbais puošiama mokyklos interjeras,daugiau jaukių MDC erdvių bendravimui.*2 kartus per metus tvarkoma mokyklos ir Joniškio miestelio aplinka.* |
| Sistemingas mokytojų veiklos įsivertinimas, numatant tobulinimo kryptis. | 2019-2020 m.m. | Dalykų mokytojai | Mokytojai sistemingai fiksuoja ir analizuoja savo darbo pokyčius. |

**2. Tikslas. Neformalaus švietimo stiprinimas.**

**2.1. Uždavinys. Neformalių veiklų mokykloje-dc vykdymas, įtraukiant bendruomenę ir socialinius partnerius.**

|  |  |  |  |
| --- | --- | --- | --- |
| **Priemonės** | **Vykdymo laikas** | **Atsakingi** | **Laukiamas rezultatas** |
| Suaugusiųjų švietimo projektų vykdymas | 2019-2020 m.m. | Švietimo paslaugų vadybininkas | Įvykdyti ne mažiau kaip 2 suaugusiųjų švietimo projektai. |
| Mokinių edukavimas naudojantis kultūros paso galimybe. | 2019-2020 m.m. | Klasių vadovai, dalykų mokytojai | Panaudota 100 proc. iš kultūros paso skirtų lėšų. |
| Aktyvus socialinių partnerių įtraukimas į neformalias mokyklos-dc veiklas. | 2019-2020 m.m. | Direktorius, švietimo paslaugų vadybininkas | 30 proc renginių organizuojama su socialiniais partneriais. |

 **V. MOKYKLOS VEIKLOS PLANO ĮGYVENDINIMO ĮSIVERTINIMAS IR ATSAKOMYBĖ**

 Plano įgyvendinimo įsivertinimas vyks mokslo metų pabaigoje mokytojų tarybos posėdyje. Bus sudaryta 3–5 žmonių darbo grupė, kuri apibendrins darbo grupių atliktas analizes, vidaus įsivertinimo išvadas, kitus dokumentus ir numatys tikslus, uždavinius ir priemones 2020–2021 m. m. veiklos planui. Už mokyklos veiklos plano savalaikį ir kokybišką įgyvendinimą atsakingas mokyklos direktorius. Metų pabaigoje veiklos plano ataskaita bus pateikta mokyklos bendruomenei.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Joniškio mokyklos –daugiafunkcio centro

Mokyklos tarybos 2019 m. rugpjūčio 28 d.

protokolo Nr. MT - 2 nutarimu